# Iuri Kuzúbov

Iuri Oleksàndrovitx Kuzúbov (en ucraïnès: Ю́рій Олекса́ндрович Кузу́бов; nascut el 26 de gener de 1990 a Sitxovka, óblast de Smolensk, Rússia) és un jugador d'escacs ucraïnès d'origen rus, que té el títol de Gran Mestre Internacional des de 2004. És un dels GMs més joves de la història dels escacs, ja que va completar la seva darrera norma de GM als 14 anys, 7 mesos, i 12 dies.
A la llista d'Elo de la FIDE del setembre de 2022, hi tenia un Elo de 2627 punts, cosa que en feia el jugador número 10 (en actiu) d'Ucraïna, i el 137è millor jugador del món. El seu màxim Elo va ser de 2681 punts, a la llista de desembre de 2014.

## Resultats destacats en competició

El 2004 fou campió d'Ucraïna sub-14, i fou segon al campionat del món Sub-14 a Heraklio (el campió fou Ildar Khairul·lin). L'octubre de 2007 fou quart al fort obert de Calvià (el campió fou Viktor Mihalevski).
Empatà als llocs 3r–6è amb David Berczes, Ievgueni Gléizerov i Pia Cramling a la Rilton Cup 2008/2009. El setembre de 2009 va guanyar el torneig The SPICE Cup, de Categoria XVI disputat a Lubbock (Texas) i organitzat per la Universitat de Texas Tech i el Susan Polgar Institute for Chess Excellence (SPICE), empatat als llocs 1r-3r amb Dmitri Andreikin i Rauf Məmmədov.
El 2011, empatà als llocs 1r-5è amb Oleksandr Aresxenko, Parimarjan Negi, Markus Ragger i Ni Hua en la 9a edició del Parsvnath Open i empatà als llocs 1r-6è amb Ivan Sokolov, Vladímir Baklan, Kamil Miton, Jon Ludvig Hammer i Il·lià Níjnik a l'MP Reykjavík Open.
L'agost del 2014 fou campió del Festival d'escacs d'Abu Dhabi amb 7 punts de 9, els mateixos punts que Tigran L. Petrossian però amb millor desempat. El 2014 va ser campió d'Ucraïna amb 7½ punts d'11 partides, superant en el desempat al GM Pavlò Eliànov.
El juliol de 2016 fou tercer en el XXXVIè Obert Vila de Benasc amb 8 punts de 10 partides, els mateixos punts que Eduardo Iturrizaga, Karen Movsziszian i Deivy Vera Sigueñas però amb millor desempat (el campió fou Krishnan Sasikiran).

## Partides notables

A la partida següent, jugada al 73è Campionat d'Ucraïna el 2004, Kuzúbov, amb negres, guanya el també Gran Mestre ucraïnès i membre de l'elit mundial Serguei Kariakin, qui és el més jove GM de la història.

## Vegeu també

* Prodigi dels escacs

## Notes i referències

* ↑ «Yuriy Kuzubov joins the mini-GM club» (en anglès). chessbase.com, 07-09-2004. [Consulta: 26 desembre 2010].
* ↑ «"Rànquing d'escaquistes per federació: Ucraïna"» (en anglès). lloc web de la FIDE. [Consulta: 7 setembre 2022].
* ↑ Posició al rànquing mundial i evolució Elo de Iuri Kuzúbov «benoni.de» (en alemany). Arxivat de l'original el 2014-03-18. [Consulta: 14 desembre 2014].
* ↑ «Mencions a la fotogaleria del lloc web de la Federació Ucraïnesa d'Escacs» (en anglès). Arxivat de l'original el 2012-03-15. [Consulta: 4 octubre 2014].
* ↑ «Resum de resultats del Campionat del món d'escacs de la joventut de 2004» (en anglès). greekchess.com. [Consulta: 28 novembre 2014].
* ↑ «Viktor Mikhalevski wins Calvia International Open» (en anglès). Chessbase.com News, 25-10-2007. [Consulta: 3 gener 2015].
* ↑ El campió fou Sebastian Bogner: «Rilton Cup 2008/2009» (en anglès). FIDE. [Consulta: 15 desembre 2011].
* ↑ «Chess, Goddess and Everything: 2009 SPICE Cup» (en anglès). Goddesschess.blogspot.com, 27-09-2009. [Consulta: 18 març 2014].
* ↑ «Curtain's down in 2009 SPICE Cup» (en anglès). chessconnoisseur, 30-09-2009. [Consulta: 18 març 2014].
* ↑ «SPICE Cup 2009 en Texas» (en castellà). Chessbase, 02-10-2009. [Consulta: 18 març 2014].
* ↑ «Archive. Tournament report November 2009: Spice Cup 2009 - Group A» (en anglès). FIDE. [Consulta: 18 març 2014].
* ↑ «9th Parsvnath International Open Chess Tournament» (en anglès). Chessdom. Arxivat de l'original el 2011-11-19. [Consulta: 4 novembre 2011].
* ↑ «Reykjavik Open – six players win with 7.0-9 points» (en anglès). ChessBase, 17-03-2011. [Consulta: 5 novembre 2011].
* ↑ «Yuriy Kuzubov wins Abu Dhabi Masters on tie-break». chessdom.com. [Consulta: 27 agost 2015]. (anglès)
* ↑ «Campionat d'Ucraïna 2014». Arxivat de l'original el 25 de desembre 2014. [Consulta: 15 novembre 2014].
* ↑ «Resum resultats XXVI Obert». chess-results.com. [Consulta: 17 juliol 2016].

## Enllaços externs

* Posició al rànquing mundial i evolució Elo de Iuri Kuzúbov «benoni.de». Arxivat de l'original el 2014-03-18. [Consulta: 26 desembre 2010]. (alemany)
* Estadístiques a ChessWorld.net
* «Reportatge sobre Iuri Kuzúbov en ocasió del seu títol de GM» (en anglès). chessbase.com, 07-09-2004. [Consulta: 26 desembre 2010].